**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»** **ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտերի անհրաժեշտությունը (նպատակը)**

«Հայաստանի Հանրապետության հարկային օրենսգրքում լրացում կատարելու մասին» օրենքի նախագծի ներկայացումը պայմանավորված է պետության կողմից կենտրոնացված կարգով դեղերի ձեռք բերումը ավելացված արժեքի հարկից ազատելու անհրաժեշտությամբ:

1. **Ընթացիկ իրավիճակը և խնդիրները.**

Ներկայումս պետության կողմից կենտրոնացված կարգով դեղերի ձեռք բերումը հարկվում է ավելացված արժեքի հարկով, ինչի արդյունքում դեղերի գինը ավելանում է: Ուսումնասիրելով միջազգային փորձը` պարզ է դառնում, որ դեղերի ներմուծման ժամանակ ավելացված արժեքի հարկի (ԱԱՀ)-ի վճարումից ազատված են Վրաստանում, Ադրբեջանում, Եվրասիական տնտեսական միության անդամ հանդիսացող Ղազախստանում, Բելառուսում և այլն:

 3. **Կարգավորման նպատակը և բնույթը.**

Նախագծի մշակման նպատակն է պետության կողմից գնման ընթացակարգերով իրականացող գնումների համար ծախս­վող գումարները ԱԱՀ-ի հաշվին տնտեսել, և դրանք ուղղել այլ սոցիալական հարցերի իրականացմանը և, նախևառաջ, բնակչության առողջության պահպանման և բարելավման ծրագրերի շրջանակներում դեղերի պահանջարկի ամբող­ջական բավարարմանը, առողջապահական բուժական նոր ծրագրերի իրականացմանը:

**4. Նախագծերի մշակման գործընթացում ներգրավված ինստիտուտները և անձինք**.

Նախագծերը մշակվել են ՀՀ առողջապահության նախարարության աշխատակիցների կողմից:

**5. Ակնկալվող արդյունքը.**

Նախագծի ընդունման դեպքում ակնկալվում է ԱԱՀ-ի հաշվին տնտեսված գումարների արդյունքում բնակչության առողջության պահպանման և բարելավման ծրագրերի արդյունավետ իրականացում և նոր անվանում դեղերի ձեռքբերում:

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»** **ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԴՐԱ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության հարկային օրենսգրքում լրացում կատարելու մասին» օրենքի նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»** **ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԱՎԵԼԱՑՄԱՆ ԿԱՄ ԵԿԱՄՈՒՏՆԵՐԻ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության հարկային օրենսգրքում լրացում կատարելու մասին» օրենքի նախագծի ընդունումը պետական բյուջեում ծախuերի և եկամուտների նվազեցում կառաջացնի: